ddrg/super_eurlex huggingface dataset:
SL Uradni list Evropske unije C 310/1

Informacije v zvezi z začetkom veljavnosti sporazumov med Evropsko unijo in Republiko Albanijo, Bosno in Hercegovino, Črno goro, nekdanjo jugoslovansko republiko Makedonijo, Republiko Srbijo ter Republiko Turčijo o sodelovanju Albanije, Bosne in Hercegovine, Črne gore, nekdanje jugoslovanske republike Makedonije, Srbije oziroma Turčije v programu Unije „Obzorje 2020 – okvirni program za raziskave in inovacije (2014–2020)“

(2015/C 310/01)

Albanija je 5. avgusta 2014 ratificirala Sporazum med Evropsko unijo in Republiko Albanijo o sodelovanju Republike Albanije v programu Unije „Obzorje 2020 – okvirni program za raziskave in inovacije (2014–2020)“, ki je nato začel retroaktivno veljati 1. januarja 2014.

Bosna in Hercegovina je 10. junija 2015 ratificirala Sporazum med Evropsko unijo in Bosno in Hercegovino o sodelovanju Bosne in Hercegovine v programu Unije „Obzorje 2020 – okvirni program za raziskave in inovacije (2014–2020)“, ki je nato začel retroaktivno veljati 1. januarja 2014.

Črna gora je 1. julija 2014 ratificirala Sporazum med Evropsko unijo in Črno goro o sodelovanju Črne gore v programu Unije „Obzorje 2020 – okvirni program za raziskave in inovacije (2014–2020)“, ki je nato začel retroaktivno veljati 1. januarja 2014.

Nekdanja jugoslovanska republika Makedonija je 1. julija 2014 ratificirala Sporazum med Evropsko unijo in nekdanjo jugoslovansko republiko Makedonijo o sodelovanju nekdanje jugoslovanske republike Makedonije v programu Unije „Obzorje 2020 – okvirni program za raziskave in inovacije (2014–2020)“, ki je nato začel retroaktivno veljati 1. januarja 2014.

Srbija je 16. septembra 2014 ratificirala Sporazum med Evropsko unijo in Srbijo o sodelovanju Srbije v programu Unije „Obzorje 2020 – okvirni program za raziskave in inovacije (2014–2020)“, ki je nato začel retroaktivno veljati 1. januarja 2014.

Turčija je 23. julija 2014 ratificirala Sporazum med Evropsko unijo in Turčijo o sodelovanju Turčije v programu Unije „Obzorje 2020 – okvirni program za raziskave in inovacije (2014–2020)“, ki je nato začel retroaktivno veljati 1. januarja 2014.
SL Uradni list Evropske unije L 156/1

Informacija o podpisu Protokola k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani in Alžirijo na drugi strani o okvirnem sporazumu med Evropsko unijo in Alžirijo o splošnih načelih za sodelovanje Alžirije v programih Unije

Navedeni protokol med Evropsko unijo in Alžirijo je bil podpisan 4. junija 2015 v Bruslju.
naslov IV: poglavja 5, 6 in 7 (razen točke (c) člena 210 in točk (b), (f), (g), (h) in (i) člena 212) ter poglavji 12 in 15;
SL Uradni list Evropske unije L 273/1

Obvestilo o začasni uporabi Sporazuma o sodelovanju za partnerstvo in razvoj med Evropsko unijo in njenimi državami članicami na eni strani in Islamsko republiko Afganistan na drugi strani (1)

Evropska unija in Islamska republika Afganistan sta 3. oktobra 2017 druga drugo uradno obvestili o tem, da sta zaključili postopke, potrebne za začasno uporabo Sporazuma o sodelovanju za partnerstvo in razvoj med Evropsko unijo in njenimi državami članicami na eni strani in Islamsko republiko Afganistan na drugi strani. Sporazum se zato v skladu s členom 59(3) začasno uporablja od 1. decembra 2017.

Na podlagi člena 3 Sklepa Sveta (EU) 2017/434 z dne 13. februarja 2017 o podpisu in začasni uporabi Sporazuma se bodo med Unijo in Islamsko republiko Afganistan začasno uporabljale naslednje določbe, vendar le, kolikor se nanašajo na zadeve, ki so v pristojnosti Unije, vključno z zadevami, ki sodijo v pristojnost Unije za opredelitev in izvajanje skupne zunanje in varnostne politike:

člen 2 (Splošna načela);

člen 3 (Politični dialog);

člen 4 (Človekove pravice);

člen 5 (Enakost spolov);

naslov III (Razvojno sodelovanje);

naslov IV (Sodelovanje na področju trgovine in naložb);

člen 28 (Sodelovanje na področju migracij);

naslov VII (Regionalno sodelovanje);

naslov VIII (Institucionalni okvir), kolikor so določbe tega naslova omejene na namen zagotavljanja začasne uporabe Sporazuma;

naslov IX (Končne določbe), kolikor so določbe tega naslova omejene na namen zagotavljanja začasne uporabe Sporazuma.

(1) UL L 67, 14.3.2017, str. 3.
SL Uradni list Evropske unije L 38/1

Obvestilo o začasni uporabi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani

Evropska unija in Republika Mozambik sta se uradno obvestili o zaključku postopkov, potrebnih za začasno uporabo Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani (1), kar je v skladu s členom 113 navedenega sporazuma. Zato se ta sporazum med Evropsko unijo in Republiko Mozambik začasno uporablja od 4. februarja 2018. Na podlagi člena 3(2) Sklepa Sveta (EU) 2016/1623 o podpisu in začasni uporabi Sporazuma se člen 12(4) začasno ne uporablja.

(1) UL L 250, 16.9.2016, str. 3.
Obvestilo bralcu

Zaradi zelo poznega zaključka pogajanj med Evropsko unijo in Združenim kraljestvom, 24. decembra 2020, in posledično zelo pozne razpoložljivosti vseh jezikovnih različic sporazumov, 27. decembra 2020, dejansko ni bilo mogoče opraviti dokončne pravnolingvistične revizije besedil sporazumov v vseh 24 jezikovnih različicah pred podpisom s strani pogodbenic in objavo v Uradnem listu. Ker se prehodno obdobje iz sporazuma o izstopu z dne 1. februarja 2020 konča 31. decembra 2020, se zaradi nujnosti šteje, da je v interesu Evropske unije in Združenega kraljestva, da se besedila sporazumov podpišejo in objavijo, kakor so bila oblikovana na podlagi pogajanj, brez predhodne pravnolingvistične revizije. Zato lahko v nadaljevanju objavljena besedila vsebujejo tehnične napake in nedoslednosti, ki bodo popravljene v prihodnjih mesecih.

V skladu s členom FINPROV.9 Sporazuma o trgovini in sodelovanju, členom 21 Sporazuma o varnostnih postopkih za izmenjavo in varovanje tajnih podatkov ter členom 25 Sporazuma o sodelovanju na področju varne in miroljubne uporabe jedrske energije se bo za različice zadevnih sporazumov v angleščini, bolgarščini, češčini, danščini, estonščini, finščini, francoščini, grščini, hrvaščini, irščini, italijanščini, latvijščini, litovščini, madžarščini, malteščini, nemščini, nizozemščini, poljščini, portugalščini, romunščini, slovaščini, slovenščini, španščini in švedščini opravila dokončna pravnolingvistična revizija. Verodostojna in dokončna besedila, pripravljena po takšni pravnolingvistični reviziji, pa bodo nadomestila ab initio podpisane različice sporazumov.

Navedena verodostojna in dokončna besedila sporazumov bodo pravočasno, do 30. aprila 2021, objavljena v Uradnem listu Evropske unije.
Sporazum o sodelovanju med evropsko skupnostjo za atomsko energijo in mednarodno agencijo za atomsko energijo

(75/780/Euratom)

Člen I

Sodelovanje in posvetovanje

Mednarodna agencija za atomsko energijo (v nadaljevanju "Agencija") in Evropska skupnost za atomsko energijo (v nadaljevanju "Skupnost") sta se zaradi pospeševanja doseganja ciljev, predpisanih v Statutu Agencije in v Pogodbi o ustanovitvi Skupnosti, sporazumeli, da bosta tesno sodelovali. Pogodbenici se redno posvetujeta o zadevah skupnega interesa zaradi usklajevanja svojih prizadevanj, kolikor je to mogoče, ob ustreznem upoštevanju svojih položajev in ciljev.

Člen II

Zastopanje

1. Skupnost se povabi, z namenom, da je zastopana na rednih letnih sejah Generalne konference Agencije, in njeni predstavniki lahko sodelujejo, brez pravice do glasovanja, v razpravah tega organa in, kjer je to primerno, njegovih odborov o točkah dnevnega reda, ki so v interesih Skupnosti.

2. Agencija in Skupnost vzpostavita tudi potrebne ureditve za zagotavljanje vzajemne zastopanosti na ustreznih srečanjih, sklicanih pod njunim okriljem.

Člen III

Izmenjava informacij in dokumentov

Agencija in Skupnost se zavežeta k popolni izmenjavi informacij in dokumentov, ob upoštevanju omejitev in dogovorov, za katere je ena od pogodbenic mnenja, da so potrebni, da se ohrani zaupna narava nekaterih informacij in dokumentov.

Člen IV

Upravno in tehnično sodelovanje

Če sodelovanje, ki ga ena pogodbenica predlaga drugi v skladu s tem sporazumom, povzroči izdatke, ki presegajo redne tekoče stroške, se Agencija in Skupnost medsebojno posvetujeta, z namenom, da določita najbolj pravičen način pokrivanja teh izdatkov.

Člen V

Izvajanje Sporazuma

Generalni direktor Agencije in Komisija Evropskih skupnosti lahko vzpostavita ureditve, potrebne za zadovoljivo izvajanje tega sporazuma.

Člen VI

Uradno obveščanje Združenih narodov ter vložitev in vpis

1. Agencija v skladu s Sporazumom z Združenimi narodi takoj obvesti Združene narode o pogojih tega sporazuma.

2. Ko ta sporazum postane veljaven, ga Agencija v skladu z določbami člena VIII posreduje generalnemu sekretarju Združenih narodov za vložitev in vpis.

Člen VII

Prenehanje Sporazuma

Vsaka pogodbenica lahko odpove ta sporazum s šestmesečnim odpovednim rokom.

Člen VIII

Začetek veljavnosti

Sporazum začne veljati prvi dan meseca, ki sledi dnevu, ko se pogodbenici uradno obvestita, da so zaključeni notranji postopki, potrebni v ta namen [1].

Člen IX

Jeziki

Ta sporazum je sestavljen v dveh izvodih v angleškem in francoskem jeziku, pri čemer sta obe besedili enako verodostojni.

Glede na potrebe pogodbenic Agencija pripravi uradne prevode tega sporazuma v ruski in španski jezik, Skupnost pripravi uradne prevode v danski, nizozemski, nemški in italijanski jezik.

Na Dunaju, 1. decembra 1975

Za Evropsko skupnost za atomsko energijo

Guido Brunner

Za Mednarodno agencijo za atomsko energijo

Sigvard Eklund

[1] Če bo takšno obvestilo dano 1. decembra 1975, bo Sporazum začel veljati 1. januarja 1976.

--------------------------------------------------
Sporazum

v obliki izmenjave pisem med Evropsko gospodarsko skupnostjo in Republiko Indijo o ponovni vzpostavitvi dogovorjene količine preferencialnega sladkorja za Republiko Indijo

Pismo št. 1

Spoštovani,

Evropska gospodarska skupnost in Vlada Republike Indije sta se sporazumeli o naslednjem.

Dogovorjena količina, navedena v členu 3(1) Sporazuma med Evropsko gospodarsko skupnostjo in Republiko Indijo o trsnem sladkorju, je 10000 ton (v belem sladkorju), z veljavnostjo od 1. julija 1983.

Skupnost je seznanjena s prošnjo Republike Indije, da se ponovno v celoti vzpostavi njena prvotno dogovorjena količina, in jo upošteva.

Bil bi vam hvaležen, če bi me obvestili o prejemu tega pisma ter potrdili, da to pismo in vaš odgovor sestavljata Sporazum med Vlado Indije in Skupnostjo.

Sprejmite, prosim, spoštovani gospod, izraze mojega najglobljega spoštovanja.

V imenu Sveta Evropskih skupnosti

Pismo št. 2

Spoštovani,

Čast imam potrditi prejem vašega pisma z današnjim datumom, ki se glasi:

"Evropska gospodarska skupnost in Vlada Republike Indije sta se sporazumeli o naslednjem.

Dogovorjena količina, navedena v členu 3(1) Sporazuma med Evropsko gospodarsko skupnostjo in Republiko Indijo o trsnem sladkorju, je 10000 ton (v belem sladkorju), z veljavnostjo od 1. julija 1983.

Skupnost je seznanjena s prošnjo Republike Indije, da se ponovno v celoti vzpostavi njena prvotno dogovorjena količina, in jo upošteva.

Bil bi vam hvaležen, če bi me obvestili o prejemu tega pisma ter potrdili, da to pismo in vaš odgovor sestavljata Sporazum med Vlado Indije in Skupnostjo."

Čast imam potrditi, da Vlada Republike Indije soglaša z vsebino vašega pisma.

Sprejmite, prosim, spoštovani gospod, izraze mojega najglobljega spoštovanja.

Za Vlado Republike Indije

--------------------------------------------------
Sporazum

v obliki izmenjave pisem med Evropsko gospodarsko skupnostjo in Republiko Tunizijo o uvozu konzerviranih sadnih solat iz Tunizije v Skupnost

Pismo št. 1

Spoštovani,

V čast mi je sporočiti, da se tunizijska Vlada za izvajanje 55 % znižanja veljavnih carin iz člena 19 Sporazuma o sodelovanju, sklenjenega med Evropsko gospodarsko skupnostjo in Republiko Tunizijo, po opravljenih posvetovanjih glede pogojev, ki urejajo uvoz konzerviranih sadnih solat znotraj oznak KN ex20089250, ex20089271 in ex20089279, s poreklom iz Tunizije, obvezuje, da bo sprejela vse potrebne ukrepe za zagotovitev, da količine, dobavljene v Skupnost od 1. januarja do 31. decembra vsakega leta, ne bodo presegale 100 ton.

V ta namen tunizijska Vlada izjavlja, da bodo vse izvoze navedenih proizvodov v Skupnost opravili izključno izvozniki, katerih delovanje nadzira "Office de Commerce de Tunisie" (Tunizijski odbor za trgovino).

Jamstva glede količin bodo izpolnjena v skladu s postopki, dogovorjenimi med Tunizijskim odborom za trgovino in Generalnim direktoratom za kmetijstvo Komisije Evropskih skupnosti.

Z odstopanjem od člena 19 Sporazuma o sodelovanju, ta sporazum v obliki izmenjave pisem ostane v veljavi, dokler ga ena od podpisnic ne odpove z odpovedjo pred 30. septembrom vsakega leta.

Hvaležen Vam bom, če boste z zgoraj navedenim potrdili strinjanje Skupnosti.

Sprejmite prosim, izraz mojega globokega spoštovanja.

Za Vlado Republike Tunizije

Pismo št. 2

Spoštovani,

V čast mi je potrditi prejem Vašega pisma z današnjim datumom, v katerem je zapisano:

"V čast mi je sporočiti, da se tunizijska Vlada za izvajanje 55 % znižanja veljavnih carin iz člena 19 Sporazuma o sodelovanju, sklenjenega med Evropsko gospodarsko skupnostjo in Republiko Tunizijo, po opravljenih posvetovanjih glede pogojev, ki urejajo uvoz konzerviranih sadnih solat znotraj oznak KN ex20089250, ex20089271 in ex20089279 s poreklom iz Tunizije, obvezuje, da bo sprejela vse potrebne ukrepe za zagotovitev, da količine, dobavljene v Skupnost od 1. januarja do 31. decembra vsakega leta, ne bodo presegale 100 ton.

V ta namen tunizijska Vlada izjavlja, da bodo vse izvoze navedenih proizvodov v Skupnost opravili izključno izvozniki, katerih delovanje nadzira "Office de Commerce de Tunisie" (Tunizijski odbor za trgovino).

Jamstva glede količin bodo izpolnjena v skladu s postopki, dogovorjenimi med Tunizijskim odborom za trgovino in Generalnim direktoratom za kmetijstvo Komisije Evropskih skupnosti.

Z odstopanjem od člena 19 Sporazuma o sodelovanju, ta sporazum v obliki izmenjave pisem ostane v veljavi, dokler ga ena od podpisnic ne odpove z odpovedjo pred 30. septembrom vsakega leta.

Hvaležen Vam bom, če boste potrdili strinjanje Skupnosti z zgoraj navedenim."

Lahko potrdim, da se Skupnost strinja z navedenim in zato izjavljam, da bo 55 % znižanje veljavnih carin veljalo od 1. januarja do 31. decembra vsakega leta za količine konzervirane sadne solate, s poreklom iz Tunizije, navedene v Vašem pismu.

Sprejmite prosim, izraz mojega globokega spoštovanja.

V imenu Sveta Evropskih skupnosti

--------------------------------------------------
Protokol

o začasni uporabi Sporazuma o ustanovitvi Mednarodnega znanstveno-tehnološkega centra

Evropska skupnost za atomsko energijo in Evropska skupnost, ki nastopata kot ena pogodbenica, Združene države Amerike, Japonska in Ruska federacija, v nadaljnjem besedilu "stranke podpisnice",

ob priznavanju pomembnosti Sporazuma o ustanovitvi Mednarodnega znanstveno-tehnološkega centra, podpisanega 27. novembra 1992 v Moskvi, v nadaljnjem besedilu "Sporazum",

SO SE SPORAZUMELE:

Člen I

1. Sporazum stranke podpisnice začasno uporabljajo v skladu s pogoji, ki so v njem navedeni od dneva zadnjega uradnega obvestila strank podpisnic o izpolnitvi notranjih postopkov, ki so potrebni za začetek veljavnosti tega protokola.

2. Sporazum se začasno uporablja do začetka njegove veljavnosti v skladu s členom XVIII Sporazuma.

Člen II

Sporazum je predmet revizije, ki jo stranke podpisnice opravijo dve leti po začetku njegove začasne uporabe ne glede na določbe člena XV(A) Sporazuma.

Člen III

Katera koli stranka lahko odstopi od tega Protokola v šestih mesecih od dneva, ko ostale stranke prejmejo pisno obvestilo.

Člen IV

1. Katera koli država, ki želi postati stranka v Sporazumu v skladu s členom XIII Sporazuma, obvesti po izpolnitvi pogojev, ki so določeni v tem členu in po zaključitvi vseh notranjih postopkov, ki so potrebni za pristop k Sporazumu, stranke podpisnice o svoji nameri, da bo začasno uporabljala Sporazum v skladu s tem Protokolom.

2. Začasna uporaba s strani te države se začne z dnevom uradnega obvestila, navedenega v odstavku 1 tega člena.

Sestavljeno v angleškem in ruskem jeziku 27. decembra 1993 v Moskvi. Obe besedili sta enakovredna izvirnika.

Za Evropsko skupnost za atomsko energijo in Evropsko skupnostZdružene države AmerikeJaponskoRusko federacijo

--------------------------------------------------
Sporazum

v obliki izmenjave pisem med Švicarsko konfederacijo in Evropsko skupnostjo o nekaterih kmetijskih in ribiških proizvodih

Pismo št. 1

Bern, …

Spoštovani,

v čast mi je sklicevati se na izmenjave pisem z dne 21. julija 1972, 5. februarja 1981 in 14. julija 1986 med Evropsko gospodarsko skupnostjo in Švicarsko konfederacijo ter na pogajanja med pogodbenicama z namenom prilagoditve navedenih izmenjav pisem in vzpostavitve trgovinskih režimov za nekatere kmetijske proizvode, v duhu člena 15 Sporazuma o prosti trgovini med Evropsko gospodarsko skupnostjo in Švico zaradi pristopa Republike Avstrije, Republike Finske in Kraljevine Švedske k Evropski uniji.

Potrjujem, da se kot rezultat navedenih pogajanj Švicarska konfederacija in Skupnost dogovorita, da se s 1. januarjem 1995 medsebojne koncesije, zajete v navedenih izmenjavah pisem ter koncesije, podeljene medsebojno v zvezi s siri, razširijo na razširjeno Skupnost.

To izmenjavo pisem odobrijo pogodbenice v skladu s svojimi običajnimi postopki.

Hvaležen Vam bom, če boste potrdili, da se strinjate z navedenim.

Sprejmite, prosim, izraz mojega globokega spoštovanja.

Za vlado Švicarske konfederacije

Pismo št. 2

Bruselj, …

Spoštovani,

v čast mi je potrditi prejem Vašega današnjega pisma, ki se glasi:

"v čast mi je sklicevati se na izmenjave pisem z dne 21. julija 1972, 5. februarja 1981 in 14. julija 1986 med Evropsko gospodarsko skupnostjo in Švicarsko konfederacijo ter na pogajanja med pogodbenicama z namenom prilagoditve navedenih izmenjav pisem in vzpostavitve trgovinskih režimov za nekatere kmetijske proizvode, v duhu člena 15 Sporazuma o prosti trgovini med Evropsko gospodarsko skupnostjo in Švico zaradi pristopa Republike Avstrije, Republike Finske in Kraljevine Švedske k Evropski uniji.

Potrjujem, da se kot rezultat navedenih pogajanj Švicarska konfederacija in Skupnost dogovorita, da se s 1. januarjem 1995 medsebojne koncesije, zajete v navedenih izmenjavah pisem ter koncesije, podeljene medsebojno v zvezi s siri, razširijo na razširjeno Skupnost.

To izmenjavo pisem odobrijo pogodbenice v skladu s svojimi običajnimi postopki.

Hvaležen Vam bom, če boste potrdili, da se strinjate z navedenim."

V čast mi je potrditi, da se Skupnost strinja z vsebino Vašega pisma.

Sprejmite, prosim, izraz mojega globokega spoštovanja.

V imenu Sveta Evropske unije

--------------------------------------------------
PRILOGA I

Sporazum

med Evropsko skupnostjo in Republiko Hrvaško o vzajemnih preferencialnih trgovinskih koncesijah za nekatera vina

1. Za uvoz naslednjih proizvodov s poreklom iz Republike Hrvaške v Skupnost veljajo spodaj navedene koncesije:

Oznaka KN | Poimenovanje | Carina, ki se uporablja | Količine za leto 2002 (hl) | Letni porast (hl) | Posebne določbe |

ex220410 | Kakovostno peneče vino | izvzetje | 30000 | 10000 | |

ex220421 | Vino iz svežega grozdja |

ex220429 | Vino iz svežega grozdja | izvzetje | 15000 | 0 | |

2. Skupnost odobri preferencialno dajatev nič v okviru tarifnih kvot iz točke 1 pod pogojem, da Republika Hrvaška za izvoz teh količin ne plačuje nobenih izvoznih subvencij.

3. Za uvoz naslednjih proizvodov s poreklom iz Skupnosti v Republiko Hrvaško veljajo spodaj navedene koncesije:

Hrvaška carinska tarifna oznaka | Poimenovanje | Carina, ki se uporablja | Količine za leto 2002 (hl) | Letni porast (hl) | Posebne določbe |

ex220410 | Kakovostno peneče vino | izvzetje | 8000 | 800 | |

ex220421 | Vino iz svežega grozdja | |

4. Republika Hrvaška odobri preferencialno dajatev nič v okviru tarifnih kvot iz točke 3 pod pogojem, da Skupnost za izvoz teh količin ne plačuje nobenih izvoznih subvencij.

5. Ta sporazum velja za vino:

(a) proizvedeno iz svežega grozdja, v celoti potrganega na ozemlju zadevne pogodbene stranke, in

(b) (i) s poreklom v Evropski uniji, proizvedeno v skladu s pravili, ki veljajo za enološke postopke in obdelave iz naslova V Uredbe Sveta (ES) št. 1493/1999 z dne 17. maja 1999 o skupni ureditvi trga za vino [4];

(ii) s poreklom iz Republike Hrvaške, proizvedeno v skladu s pravili, ki veljajo za enološke postopke in obdelave po Hrvaški zakonodaji. Ta enološka pravila morajo biti usklajena z zakonodajo Skupnosti.

6. Za uvoz vina s koncesijami iz tega sporazuma je treba predložiti potrdilo, ki ga izda vzajemno priznani uradni organ s skupaj sestavljenih seznamov, pod pogojem, da je zadevno vino v skladu s točko 5(b).

7. Pogodbeni stranki najkasneje v prvem četrtletju leta 2005 proučita možnosti medsebojne odobritve nadaljnjih koncesij ob upoštevanju razvoja trgovine z vinom med pogodbenima strankama.

8. Pogodbeni stranki zagotovita, da vzajemno odobrene ugodnosti niso postavljene pod vprašaj zaradi drugih ukrepov.

9. Na zahtevo katere koli od pogodbenih strank se opravijo posvetovanja o katerem koli problemu v zvezi z načinom izvajanja tega sporazuma.

10. Ta sporazum se na eni strani uporablja na ozemljih, na katerih se uporablja Pogodba o ustanovitvi Evropske skupnosti, in pod pogoji iz navedene pogodbe ter na drugi strani na ozemlju Republike Hrvaške.

[4] UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 2826/2000 (UL L 328, 23.12.2000, str. 2).

--------------------------------------------------
Sporazum

o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Ruske federacije

EVROPSKA SKUPNOST (v nadaljnjem besedilu "Skupnost") na eni strani

in

VLADA RUSKE FEDERACIJE na drugi strani,

v nadaljnjem besedilu "pogodbenici", STA SE,

UPOŠTEVAJOČ pomen znanosti in tehnologije za njun gospodarski in socialni razvoj;

OB SPOZNANJU, da Skupnost in Ruska federacija izvajata raziskave in tehnološke dejavnosti na številnih področjih v skupnem interesu ter da bo medsebojno sodelovanje v razvoju in tehnoloških dejavnostih na vzajemni osnovi koristilo obema pogodbenicama;

OB UPOŠTEVANJU Sporazuma o znanstvenem in tehnološkem sodelovanju med Evropsko skupnostjo in Vlado Ruske federacije, ki je bil podpisan v Bruslju dne 16. novembra 2000 in je prenehal veljati dne 31. decembra 2002;

Z ŽELJO, da bi znanstveno in tehnološko sodelovanje potekalo v formalnem okviru, vzpostavljenem s Sporazumom,

DOGOVORILI NASLEDNJE:

Člen 1

Sporazum o znanstvenem in tehnološkem sodelovanju med Evropsko skupnostjo in Vlado Ruske federacije, ki je bil podpisan v Bruslju dne 16. novembra 2000 in je prenehal veljati dne 31. decembra 2002, se podaljša za nadaljnje obdobje petih let.

Člen 2

Ta sporazum začne veljati z dnem, ko pogodbenici druga drugo uradno obvestita, da so končani njuni notranji postopki, potrebni za začetek njegove veljavnosti.

Člen 3

Ta sporazum je sestavljen v dveh izvodih v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem, švedskem in ruskem jeziku, pri čemer so vsa besedila enako verodostojna.

+++++ TIFF +++++

Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar

+++++ TIFF +++++

+++++ TIFF +++++

Por el Gobierno de la Federación de RusiaFor regeringen for Den Russiske FøderationFür die Regierung der Russischen FöderationΓια την κυβέρνηση της Ρωσικής ΟμοσπονδίαςFor the Government of the Russian FederationPour le gouvernement de la Fédération de RussiePer il governo della Federazione russaVoor de regering van de Russische FederatiePelo Governo da Federação RussaVenäjän federaation hallituksen puolestaFör Ryska federationens regering

+++++ TIFF +++++

--------------------------------------------------